**OBRAZLOŽENJE RASHODA I IZDATAKA 2. IZMJENA I DOPUNA PRORAČUNA GRADA NOVSKE ZA 2024. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **5.324.431,00 eura**, a istima će se financirati ukupno 18 (osamnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **3.000,00 eura ili 0,06%.**

**Tablica broj 1: Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2024. godinu,** **u iznosima izraženim u EUR**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2024.** | **Naziv programa** | **Proračun** | **2. izmjene i dopune proračuna** | **Povećanje/**  **smanjenje** |
| 1. | 1001 | Opće usluge javne uprave | 830.346,00 | 830.346,00 | 0,00 |
| 2. | 1002 | Zdravstvo | 34.000,00 | 34.000,00 | 0,00 |
| 3. | 1003 | Razvoj civilnog društva | 189.100,00 | 189.100,00 | 0,00 |
| 4. | 1004 | Javne potrebe u kulturi | 35.200,00 | 37.700,00 | 2.500,00 |
| 5. | 1005 | Sufinanciranje obrazovanja | 229.000,00 | 229.000,00 | 0,00 |
| 6. | 1006 | Provedba mjera obiteljske populacijske politike | 141.500,00 | 141.500,00 | 0,00 |
| 7. | 1007 | Socijalna skrb | 189.160,00 | 189.160,00 | 0,00 |
| 8. | 1008 | Razvoj sporta i rekreacije | 323.700,00 | 323.700,00 | 0,00 |
| 9. | 1009 | Manifestacije | 20.000,00 | 20.000,00 | 0,00 |
| 10. | 1010 | Sjećanja na Domovinski rat | 18.700,00 | 18.700,00 | 0,00 |
| 11. | 1011 | Program „Zaželi“ | 603.000,00 | 603.000,00 | 0,00 |
| 12. | 1012 | Program za djecu i mlade | 4.000,00 | 4.000,00 | 0,00 |
| 13. | 1037 | Smart revolution Novska | 33.015,00 | 33.015,00 | 0,00 |
| 14. | 1015 | Programi u kulturi Pučkog otvorenog učilišta | 233.869,00 | 233.869,00 | 0,00 |
| 15. | 1016 | Programi obrazovanja | 181.058,00 | 181.058,00 | 0,00 |
| 16. | 1017 | Programi knjižnične djelatnosti | 524.095,00 | 524.095,00 | 0,00 |
| 17. | 1018 | Predškolski odgoj | 1.716.963,00 | 1.716.963,00 | 0,00 |
| 18. | 1019 | Programi i aktivnosti mjesne samouprave | 11.937.00 | 12.437.00 | 500,00 |
|  | **18 programa** | **Ukupno** | **5.321.431,00** | **5.324.431,00** | **3.000,00** |

* 1. **Program 1004 JAVNE POTREBE U KULTURI**

U programu 1004 JAVNE POTREBE U KULTURI mijenja se:

* + 1. **Tekući projekt T1001 T100001 Sufinanciranje programa i projekata u kulturi**

U aktivnosti 1001 T100001 *Sufinanciranje programa i projekata u kulturi* povećavaju se sredstva ukupno za 2.500,00 eura za potrebe zaštite pokretne kulturne baštine na području Grada Novske. Radi se o Zbirci Vukalović iz Plesma (nabava stolove sa zaštitnim staklom za izlaganje predmeta koji trebaju posebnu zaštitu).

* 1. **Program 1019 MJESNA SAMOUPRAVA**

**U PROGRAMU 1019 Mjesna samouprava mijenja se:**

* + 1. **Aktivnost 1019 A100001 Programi i aktivnosti mjesne samouprave**

U aktivnosti 1019 A100001 *Programi i aktivnosti mjesne samouprave* povećavaju se sredstva za 500,00 eura na poziciji MO Stari Grabovac za organizaciju „Križeva“.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

Drugim izmjenama i dopunama Proračuna Grada Novske za 2024. godinu, ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša smanjuju se u iznosu od 673.064,00 EUR (1,90% u odnosu na planirano) i sada iznose 34.673.207,00 EUR. Sredstva se realiziraju kroz 12 različitih programa koji su obuhvaćeni Financijskim planom rashoda Upravnog odjela, a koje provodi 12 službenika.

**Glava 00301 U.O. ZA KOMUNALNI SUSTAV, PROSTORNO PLANIRANJE I ZAŠTITU OKOLIŠA**

Tablica1.

II Izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Proračun za 2024.** | **II izmjene i dopune proračuna za 2024.** | **Iznos povećanja ili smanjenja**  **%** |
| 1 | 1021 | Upravljanje i razvoj komunalne infrastrukture | 386.705,00 | **387.705,00** | 0,26 |
| 2 | 1022 | Upravljanje imovinom | 1.008.383,00 | **1.683.834,00** | 66,98 |
| 3 | 1023 | Projektiranje i građenje objekata u vlasništvu Grada | 24.864.745,00 | **23.282.525,00** | -6,36 |
| 4 | 1024 | Održavanje objekata i uređaja komunalne infrastrukture | 916.600,00 | 916.600,00 | 0,00 |
| 5 | 1025 | Projektiranje i građenje objekata i uređaja komunalne infrastrukture | 6.653.800,00 | **6.709.857,00** | 0,84 |
| 6 | 1026 | Zaštita okoliša | 159.946,00 | 159.946,00 | 0,00 |
| 7 | 1027 | Zaštita, očuvanje i unapređenje zdravlja | 52.265,00 | 52.265,00 | 0,00 |
| 8 | 1028 | Prostorno uređenje i unapređenje stanovanja | 109.198,00 | 109.198,00 | 0,00 |
| 9 | 1029 | Organiziranje i provođenje zaštite i spašavanja | 163.572,00 | **340.220,00** | 4,89 |
| 10 | 1037 | Smart Revolution Novska | 48.503,00 | 48.503,00 | 0,00 |
| 11 | 1038 | Smart and Safe City Novska | 84.717,00 | 84.717,00 | 0,00 |
|  |  | **Ukupno:** | 34.448.434,00 | **33.775.370,00** | -2,44 |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100002 Ostvarivanje prava po posebnim propisima**

Sredstva za financiranje ovog projekta povećavaju se za 1.000,00 EUR, te sada iznose 6.646,00 EUR. Povećanje nastaje na poziciji „*Plaćanje priključka članovima HVIDRA-e*“ jer planirana sredstva nisu dovoljna. Prispjeli račun za kućni priključak vode je prebacio prvotno planirana sredstva, pa je potrebno povećati poziciju kako bi se osigurala sredstva za eventualne nove troškove kroz godinu.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ovog projekta povećavaju se za 7.000,00 EUR, te sada iznose 203.210,00 EUR. Povećanje nastaje na poziciji „*Zastave*“ jer planirana sredstva nisu dovoljna. Ukazala se potreba za nabavom zastava koje prvotno nisu bile planirane, pa uslijed toga dolazi i do povećanja planiranih sredstava.

**3.2.2. Tekući projekt 1022 T100005 Održavanje stanova u vlasništvu grada**

Sredstva za financiranje ovog projekta povećavaju se za 3.451,00 EUR, te sada iznose 13.319,00 EUR. Povećanje nastaje na poziciji „*Održavanje stanova*“ jer planirana sredstva neće biti dostatna za radove na održavanju gradskih stanova. Naime već sad pristigli računi za izvedene nužne radove u dva gradska stana su prebacili prvotno planirani iznos, pa se povećanjem osiguravaju sredstva za eventualne troškove koji mogu nastati tokom godine.

**3.2.3. Tekući projekt 1022 T100006 Održavanje sportskih objekata**

Sredstva za financiranje ovog projekta povećavaju se za 640.000,00 EUR, te sada iznose 710.700,00 EUR. Povećanje se iskazuje kroz dvije nove pozicije, obje pod nazivom „*Postavljanje umjetne trave pomoćno igralište Libertas*“. Jedna se planira iz vlastitih prihoda u iznosu od 340.000,00 EUR, dok je druga iz pomoći u iznosu od 300.000,00 EUR. Sredstva su dobivena kroz javni poziv Ministarstva turizma i sporta. Planiranim sredstvima će se platiti postavljanje umjetne trave na pomoćnom nogometnom igralištu Libertas, te će se time kvaliteta treniranja podići na višu razinu.

**3.2.4. Tekući projekt 1022 T100007 Održavanje ostalih objekata u vlasništvu grada**

Sredstva za financiranje ovog projekta povećavaju se za 25.000,00 EUR, te sada iznose 547.986,00 EUR.

Povećanje se iskazuje kroz poziciju „*Održavanje domova*“, te se ovim povećanjem osiguravaju sredstva za postavljanje epoxy poda u društvenim domovima u Roždaniku i Voćarici, te popravak poda u društvenom domu u Novoj Subockoj. Također se planiraju i sredstva koja će možda biti potrebna za radove na održavanju koji se mogu pojaviti tokom godine, kao što se to događalo i proteklih godina.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno – tehničke dokumentacije**

Sredstva za financiranje ovog projekta povećavaju se za iznos od 1.690,00 EUR i sada iznose 40.173,00 EUR.

Povećanje se iskazuje kroz novootvorenu poziciju pod nazivom „*Sustav tehničke zaštite – vrtić Gita*“. Ovim sredstvima će se platiti izrada sustava video nadzora na budućem dječjem vrtiću Gita. Videonadzor podliježe posebnim pravilima te se ne može projektirati u sklopu projekta izgradnje dječjeg vrtića. Iz tog razloga se i trošak planira kroz zasebnu poziciju.

**3.3.2. Kapitalni projekt 1023 K100002 Klaster kulture na temeljima kulturne baštine povijesne jezgre Novske**

Sredstva za financiranje ovog projekta povećavaju se za iznos od 750,00 EUR i sada iznose 1.777.339,00 EUR.

Povećanje se iskazuje kroz novootvorenu poziciju pod nazivom „*Geodetska snimka izvedenog stanja*“. Ovim sredstvima će se platiti izrada geodetskog elaborata nužnog za obavljanje tehničkog pregleda i izdavanja uporabne dozvole.

**3.3.3. Kapitalni projekt 1023 K100015 Dogradnja i opremanje centra za starije osobe Novska**

Sredstva za financiranje ovog projekta smanjuju se za iznos od 1.858.388,00 EUR i sada iznose 3.669.693,00 EUR.

Smanjenjem se vrši usklađenje s pristiglim ponudama za izgradnju centra za starije osobe u Novskoj. Zbog poremećaja na tržištu cijena u građevinarstvu koje su kontinuirano rasle, prvotno je planiran veći iznos kako bi se izbjeglo poništavanje natječaja zbog nedostatka sredstava, a što neminovno povlači ponavljanje natječaja za izbor izvođača radova, a samim time i znatno kašnjenje u realizaciji cijelog projekta. Nakon pristiglih ponuda za izgradnju centra, može se provesti usklađenje plana prema pristiglim ponudama.

**3.3.4. Kapitalni projekt 1023 K100021 Obnova pročelja zgrade pošte**

Ovo je novoplanirani projekt, planiran u iznosu od 234.000,00 EUR. Ovim sredstvima će se platiti obnova pročelja zgrade stare pošte u kojoj je Grad Novska suvlasnik u 50% udjela i u završnim je pregovorima za otkup preostalih 50% od Hrvatskog telekoma. Projekt će se financirati s 90.000,00 EUR dobivenih od Ministarstva kulture (pojedinačno zaštićeno kulturno dobro) i 144.000,00 EUR vlastitih sredstava Grada Novske.

**3.3.5. Kapitalni projekt 1023 K100022 Ulaganja u dječje vrtiće**

I ovo je novoplanirani projekt, planiran u iznosu od 39.728,00 EUR. Ovim sredstvima će se platiti dodatno uređenje i opremanje vanjskog igrališta dječjeg vrtića Stribor. Projekt će se financirati s 28.604,00 EUR dobivenih od Središnjeg državnog ureda za demografiju i mlade i 11.124,00 EUR vlastitih sredstava Grada Novske. Ovom dogradnjom će se podići kvaliteta usluge koju vrtić pruža svojim korisnicima.

**3.4. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.4.1. Kapitalni projekt 1025 K100034 Pristupna prometnica Hotela Knopp**

Ovo je nanovo otvoren projekt u iznosu od 56.057,00 EUR. Ovim sredstvima će se platiti radovi na izgradnji predmetne prometnice koji su se prenijeli iz prethodne godine u tekuću. Naime prilikom donošenja proračuna za 2024. godinu očekivalo se da će se radovi na izgradnji prometnice završiti do kraja 2023. godine. No zbog povećanja opsega radova na izgradnji prometnice i uređenja okoliša, dio radova se prenio u tekuću godinu, te je potrebno osigurati sredstva kojima će se platiti preostali radovi.

**3.5. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.5.1. Aktivnost 1029 A100002 Sufinanciranje rada VZG**

Sredstva za financiranje ove aktivnosti povećavaju se za iznos od 8.000,00 EUR, te sada iznose 61.300,00 EUR.

Ovim povećanjem osiguravaju se sredstva potrebna za sufinanciranje redovne djelatnosti Vatrogasne zajednice Grada Novske. U ovoj godini se planira izvršiti sistematske preglede vatrogasaca u dobrovoljnim vatrogasnim društvima, te se ovim povećanjem osiguravaju nužna sredstva za redovan rad i trošak sistematskih pregleda.

**Glava 00302 JAVNA VATROGASNA POSTROJBA GRADA NOVSKE**

Tablica2.

II izmjene i dopune proračuna Grada Novske

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2024.** | **Naziv programa** | **Proračun za 2024.** | **II izmjene i dopune proračuna za 2024.** | **Iznos povećanja ili smanjenja**  **%** |
| 1 | 1029 | Organiziranje i provođenje zaštite i spašavanja | 897.837,00 | 897.837,00 | 0,00 |
|  |  | **Ukupno:** | 897.837,00 | 897.837,00 | 0,00 |

**3.6. Program 1029 ORGANIZIRANJE I PROVOĐENJE ZAŠTITE I SPAŠAVANJA**

Kao što se iz gornje tablice vidi, u planu sufinanciranja rada Javne vatrogasne postrojbe Grada Novske nema izmjena.